Beklædningstegl fås i mange størrelser og formater, og med forskellige overfladebehandlinger, fra naturrød til engoberede farver. Formatet og udformningen har stor betydning for slutresultatet. Målet er at tilbyde slanke, ventilerede facadeløsninger, som hurtigt kan monteres, men som også har lang holdbarhed og er økonomisk fordelagtig for den, der ejer og driver byggeriet. Materialet er både solidt og elegant i sit udtryk, og giver en meget holdbar og ventileret produktløsning, med minimalt vedligehold. Bærekraft, genbrug og cirkulær økonomi er nøgleord, som virkelig passer på vores beklædningstegl.
URBAN er beklædningstegl af høj kvalitet, der kan bruges på både tag og facade – to løsninger i ét og samme produkt til ventilerede facadekonstruktioner. Urban beklædningstegl fås i to aflange formater, L og U format, den førstnævnte giver en slank, men tydelig horisontal linjeføring. U-profilen har en kraftigere og mere markant overlapning, der giver et fremtrædende relief og spændende udtryk på væggen, gennem et naturligt og levende spil fra sol og skygge.
Argeton beklædningstegl passer perfekt til nye bygninger, og kan også give restaurerede ejendomme en moderne karakter. I kombination med stål, glas eller træ imponerer Argeton-facaden med sin tidløse perfektion, elegance og naturlighed. Æstetikken i Argeton-facaden holder sig intakt i mange årtier, og de keramiske farver forbliver modstandsdygtige og stærke, selv når de udsættes for de mest barske vejrforhold.
Actua er en større, flad dobbeltfalset tagsten, som også ofte bruges på facader. Produktet har en rimelig pris, kan monteres hurtigt og montagesystemet sørger for solid forankring til ophænget. Alle montageprodukter er selvfølgelig i rustfrie materialer.
Vores produkter passer til enhver facade og ethvert projekt. For at finde den model, der passer bedst til dit tag, anbefaler vi, at du tjekker vores produktbrochurer, som viser aktuelle produkter, tilbehør og montering. Du kan også tage kontakt til os eller til dit nærmeste byggemarked for yderligere vejledning.